تمت ارشفة منتديات نبع الفرات
شگيتلك وجه السمه وگتلك طير
انه ادري بالك من صفن متواعد
گالولي گبلك والصدگ ما ثقيت
بال اليودك لو صفن بي واحد
مرات اليريدك ولف جفه بعيد
مرات اليخونك بصفك گاعد
ما جابرك تعشگني روح الله وياك
كلساع اندهك وانته بالك شارد
اللهفه بعيون اليحب جف تنور
ليش انته جفك من الزمك بارد
حاجيني لو رايد تحب واحد غير
لدگلي اريدك والصدگ ما رايد
من عرگت شفافك حجي وتبديت
وصلت لذاني شتمتمت وشرايد
خلف الله اخذهن يالهوه وسد الباب
عينك ضحكتك والحجي الما فايد
گصرته ليلي وما احب ليلي يطول
ليل اليذكرك بالحلم ضل زايد
گلبي اليريدك سلهمت روحه ومات
گلب اليحبك من يخسرك بايد
يل ردت اعوفك عوفني وشايف خير
ما راح اگلك من اودعك حاقد
اسوالفك ناسيهن وماتن جيف
جدمك بگلبي شجم سوالف مارد
يا وسفه زارع للهوه بروحك طيف
يطلعلي غيري لكل محنتك حاصد